**Министерство на земеделието, храните и горите**

Проект

**Наредба за изменение и допълнение на Наредба № 4 от 2012 г. за условията и реда за регистрация на горски разсадници, както и за производство на фиданки в горските разсадници – държавна собственост** (обн., ДВ, бр. 17 от 2012 г.)

**§ 1.** В чл. 5, ал. 3 преди абревиатурата „РДГ“ се добавя „съответната“.

**§ 2.** В чл. 6 се правят следните изменения и допълнения:

1. В ал. 1 се създава т. 7:

„7. данни за адрес, номер по действащ план, номер на имот по картата на възстановената собственост или, за имоти в райони с одобрена кадастрална карта – идентификатор за всеки от имотите, определен по реда на Закона за кадастъра и имотния регистър.“

1. Алинея 2 се изменя така:

„(2) Към заявлението по ал. 1 се прилагат: документ за собственост или документ, удостоверяващ правото на ползване на имота и документ за платена такса за разглеждане на заявлението за извършване на регистрацията.“

**§ 3.** В чл. 10, ал. 2 думите „ЛЗС и ГСС“ се заменят със „съответните лесозащитна станция (ЛЗС) и горска семеконтролна станция (ГСС)“.

**§ 4.** Навсякъде в наредбата абревиатурата „МЗХ“ се заменя с „Министерство на земеделието, храните и горите“.

**РУМЕН ПОРОЖАНОВ**

*Министър на земеделието, храните и горите*